Omslaget til *Pigeon Post* (1936), den sjette av bøkene i *Swallows and Amazons*-serien.
**Arthur Mitchell Ransome** (født 18. januar 1884 i Leeds, død 3. juni 1967 i Manchester) var en engelsk barnebokforfatter og journalist. Han er særlig kjent for den tolv bind lange *Swallows and Amazons*-serien om barns sommeropplevelser i Nord-England. Den første av disse bøkene utkom i 1930.

Liv
---

Han var født i Leeds, hvor faren var professor i historie. Farens død i 1897 gikk inn på den unge gutten. Barndomsopplevelsene fra ferier i Lake District var grunnlaget for mange av bøkene hans.

Han fikk forholdsvis lite formell utdanning før han flyttet til London for å arbeide som forlagsassistent med ambisjoner om å delta i det litterære livet i London. I 1906 skrev han tre bøker i en serie med *Nature books for children* og i 1907 skrev han den mer ambisiøse *Bohemia in London*.

Han giftet seg i 1909 med Ivy Constance Walker, og paret fikk en datter. Ekteskapet var ulykkelig, og Ransome foretok flere reiser og korrespondentoppdrag i Øst-Europa. Han var krigskorrespondent på Østfronten fra 1914 og dekket også den russiske revolusjonen i 1917. Han ble venn med Lenin og Leo Trotskij, og møtte Trotskijs sekretær Evgenia Petrovna Shelepina, som han giftet seg med i 1925. Under årene i Sovjetunionen og Estland hadde Ransome oppdrag for britisk etterretning, samtidig som han ble mistenkt for å være dobbeltagent.

Etter 1925 bosatte han seg i Manchester, hvor han i tillegg til bøker også skrev utenrikskommentarer og sportsfiskeartikler for *The Manchester Guardian*.

Forfatterskap
-------------

Forfatterskapet er preget av allsidighet. Han skrev biografier om Edgar Allan Poe (1910) og Oscar Wilde (1912) og en upubisert bok om Robert Louis Stevenson, som først utkom i 2011. Han utga en samling med russiske folkeeventyr (1916), to reportasjebøker fra Sovjet (1919 og 1921) og en reiseskildring fra lystyachten Racundra: *Racundra's First Cruise* (1923), med utgangspunkt i sitt daværende bosted i Estland. Han skrev også to bøker om sportsfiske.

Hans mest kjente bøker er serien *Swallows and Amazons*, som skildrer sommereventyrene til tre søskenflokker i Lake District og Norfolk Broads. Bøkene veksler mellom realistiske skildringer og eventyrlek. Mannskapet på båten *Swallow* (*Svalen*) er søsknene John, Susan, Titty, og Roger Walker (etterhvert introduseres også den yngste Bridget), mens mannskapet på både *Amazon* (*Amasonen*) er søstrene Nancy and Peggy Blackett. Særlig den uredde Nancy blir en hovedperson i serien. I den fjerde boka, *Winter Holiday*, introduseres søsknene Dick og Dorothea Callum som en tredje gruppe barn. Disk og Dorothea blir hovedpersoner i andre bøker i serien, som introduserer ytterligere søskenflokker.

Ransome mottok i 1936 den første Carnegie Medal in Literature for *Pigeon Post*, som er den sjette av bøkene i serien om *Swallows and Amazons*. På norsk finnes bare den første av bøkene: *Villkatt-øya, svalene og amasonene* (1949). Det finnes flere foreninger og selskap som arbeider for å fremme hans forfatterskap. Han ble utnevnt til CBE i 1953. Hans selvbiografi *The Autobiography of Arthur Ransome* ble utgitt posthumt i 1976.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Arthur-Michell-Ransome, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 2. mai 2014[Hentet fra Wikidata]
3. 1 2   RKDartists, «Arthur (1884-1967) Ransome», RKD kunstner-ID 319640[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   www.bbc.co.uk[Hentet fra Wikidata]
6. 1 2   Oxford Dictionary of National Biography, Oxford Biography Index Number 35673[Hentet fra Wikidata]
7. 1 2  Colin Matthew, red. (2004) (på en), *Oxford Dictionary of National Biography*, Oxford: Oxford University Press, Oxford Biography Index Number 35673, Wikidata Q17565097,
8. ↑  ; *Archive of Fine Arts*; besøksdato: 1. april 2021; abART person-ID: 139835.
9. ↑   The Peerage[Hentet fra Wikidata]
10. ↑   LIBRIS, libris.kb.se, utgitt 28. november 2006, besøkt 24. august 2018[Hentet fra Wikidata]
11. ↑   web.archive.org[Hentet fra Wikidata]
12. ↑   www.nytimes.com[Hentet fra Wikidata]
13. ↑  ; *Autorités BnF*; besøksdato: 10. oktober 2015; BNF-ID: 12034691t.
14. ↑   carnegiegreenaway.org.uk[Hentet fra Wikidata]
15. ↑  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
16. ↑  «Arthur Ransome – double agent?». *BBC Local: Leeds*. Leeds, England: BBC News. 1. desember 2009. Besøkt 27. mars 2013.
17. ↑  Pallister, David (1. mars 2005). «Still an enigma, our Petrograd correspondent». *The Guardian*. London. Besøkt 27. mars 2013.
18. ↑  Marcus Sedgwick. *Blood Red Snow White*. Orion Children's Books, 2007. Dokumentarroman om Ransomes år i Sovjetunionen.  

Roland Chamber. *The Last Englishman, the Double Life of Arthur Ransome*. Faber & Faber, 2009. ISBN 0-571-22261-7.
19. ↑  allthingsransome.net Omslagsbilde *Villkattøya*
20. ↑  AllThingsRansome, articles and resources related to the life and works of Arthur Ransome
21. ↑  The Arthur Ransome Society
22. ↑  Arthur Ransome Trust Arkivert 13. mai 2013 hos Wayback Machine. charitable trust dedicated to studying and appreciating Arthur Ransome's life and works

Eksterne lenker
---------------

* (en) Arthur Ransome – kategori av bilder, video eller lyd på Commons Rediger på Wikidata

* (en) Arthur Ransome – galleri av bilder, video eller lyd på Commons Rediger på Wikidata
* (en) Arthur Ransome på Internet Movie Database Rediger på Wikidata

* (en) Arthur Ransome hos The Movie Database Rediger på Wikidata
* (en) Arthur Ransome hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** BBC Things **·** MusicBrainz
 |